stanford-oval/wikipedia huggingface dataset:
Färkkilän tippa

Färkkilän tippaa käytetään pitkittyneen, yli 72 tuntia kestäneen päänsäryn hoitoon sairaalassa. Se annetaan suonensisäisesti. Se valmistetaan usein 1000 millilitraan 0,9%:n fysiologista keittosuolaliuosta tai glukoosipitoista keittosuolaliuosta, johon lisätään 400-500 mg hydrokortisonia ja 100 mg- 200 mg indometasiinia. Färkkilän tipan koostumuksessa voi olla sairaalakohtaisia eroja. Infuusio kestää 6-12 tuntia riippuen annettavan indometasiinin määrästä. Infuusio annetaan potilaalle rauhallisessa huoneessa. Hydrokortisonin käytöstä migreenin hoidossa ei ole vielä tarpeeksi tutkimusnäyttöä, mutta sen tarkoitus on estää päänsäryn uusiutuminen kotiutumisen jälkeen.
Färsaaret Eurovision laulukilpailussa

| Färsaaret |
| --- | --- |

Paikallinen TV-asema:  Kringvarp Føroya
Esiintymiset
Esiintymiskerrat:  0
Färsaaret ei ole osallistunut kertaakaan Eurovision laulukilpailuun, mutta Färsaarten yleisradioyhtiö Kringvarp Føroya (KvF) aikoo hakea EBU:n jäsenyyttä vuonna 2023. Jäsenyys mahdollistaisi Färsaarten osallistumisen tuleviin Eurovision laulukilpailuihin. Färsaaret on aikaisemmin hakenut jäsenyyttä vuonna 2010, jolloin hakemus kuitenkin hylättiin. Kun KvF:n entinen toimitusjohtaja Dia Midjord kuitenkin vuosia myöhemmin tutki asiaa hän huomasi, ettei itsenäisyys ole edellytys jäsenyyteen. Keskustelut ovat kuitenkin olleet lakkautettuna vuodesta 2018selvennä. Vuonna 2023 KvF laittoi asian takaisin käsittelyyn, kun färsaarelainen artisti Reiley voitti Dansk Melodi Grand Prix 2023 -laulukilpailun ja edusti Tanskaa vuoden 2023 Eurovision laulukilpailussa.
Futsalin maailmanmestaruuskilpailut 2000

| FIFA Futsal World Championship 2000 |
| --- | --- |
Joukkueet:  16
 :  64 karsijasta
Isäntämaa:  Espanja
Ajankohta:  18. marraskuuta – 3. joulukuuta 2000
Mitalistit:  
–  Kultaa:  Espanja
–  Hopeaa:  Brasilia
–  Pronssia:  Portugali
Ottelut:  40
Maalit:  300 (7,5 ottelua kohti)
Yleisö:  224 038 (5600 ottelua kohti)
Maalintekijä:   Manoel Tobias (19 maalia)
Paras pelaaja:   Manoel Tobias
Maailmanmestaruuspokaali
Vuoden 2000 futsalin maailmanmestaruuskilpailut olivat neljännet FIFA:n järjestämät futsalin maailmanmestaruuskilpailut. Turnaus pelattiin Guatemalassa 18. marraskuuta - 3. joulukuuta 2000. Kisakaupunkina toimi Guatemala City.
Maailmanmestaruuden voitti Espanja, joka kukisti finaalissa kaikki aiemmat maailmanmestaruudet voittaneen Brasilian 4-3.
Karsinnat

Maailmanmestaruuskilpailujen karsintaan osallistui 63 joukkuetta. Lisäksi kisoihin pääsi ilman karsintaa isäntämaa Guatemala. Kisoihin päässeet joukkueet olivat:
| Maanosa | Kiintiö | Maat |
| --- | --- | --- |
| Eurooppa (UEFA) | 5 |  Alankomaat  Espanja  Kroatia  Portugali  Venäjä |
| Etelä-Amerikka (CONMEBOL) | 4 |  Argentiina  Brasilia  Guatemala (isäntämaa)  Uruguay |
| Aasia (AFC) | 3 |  Iran  Kazakstan  Thaimaa |
| Pohjois- ja Keski-Amerikka (CONCACAF) | 2 |  Costa Rica  Kuuba |
| Afrikka (CAF) | 1 |  Egypti |
| Oseania (OFC) | 1 |  Australia |
Gabriella Taylor

| Gabriella Taylor |
| --- | --- |

Henkilötiedot
Syntynyt: 7. maaliskuuta 1998 (ikä 26)
Kansalaisuus:   Yhdistynyt kuningaskunta
Tennispelaaja
Palkintorahat:  213 542 USD
Kaksinpeli
Paras sijoitus:  168. (11.6.2018)
Voitot/tappiot:  131–88
Grand Slam -turnauksissa
Wimbledon:  1. kierros (2018)
Nelinpeli
Paras sijoitus:  479  (19. maaliskuuta 2018)
Voitot/tappiot:  40–32
Aiheesta muualla
ITF
WTA
Gabriella Taylor (s. 7. maaliskuuta 1998 Southampton) on brittiläinen tennispelaaja. Hän on ollut parhaimmillaan WTA-listan sijalla 168 kesäkuussa 2018.
Vuonna 2014 ollessaan 16-vuotias, Taylor sai villin kortin Wimbledonin naisten kaksinpelin karsintoihin. Siellä hän voitti maailmanlistan sijalla 29 parhaimmillaan olleen Sofia Arvidssonin. Taylor pelaa Grand Slam -turnauksen pääsarjassa ensimmäisen kerran Wimbledonissa 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Gabriella Taylor WTA:n sivuilla (englanniksi)
Gabriella Taylor ITF:n sivuilla (englanniksi)
Fredrik VIII

| Fredrik VIII |
| --- | --- |
 Tanskan ja Islannin kuningas
 Fredrik VIII vuonna 1909
Tanskan kuningas
Valtakausi:  29. tammikuuta 1906 – 14. toukokuuta 1912
Edeltäjä:  Kristian IX
Seuraaja:  Kristian X
Islannin kuningas
Valtakausi:  29. tammikuuta 1906 – 14. toukokuuta 1912
Kruunajaiset:  Kristian IX
Edeltäjä:  Kristian X

Syntynyt:  3. kesäkuuta 1843 Det Gule Palæ, Kööpenhamina, Tanska
Kuollut:  14. toukokuuta 1912 (68 vuotta) Hafenin sairaala, Hampuri, Saksan keisarikunta
Hautapaikka:  Roskilden tuomiokirkko
Puoliso:  Louise
Lapset:  Kristian X Haakon VII Louise Harald Ingeborg Thyra Kustaa Dagmar
Koko nimi:  Christian Frederik Vilhelm Carl
Suku:  Glücksburg
Isä:  Kristian IX
Äiti:  Louise
Uskonto:  luterilaisuus
Nimikirjoitus:  
Fredrik VIII (tansk. Christian 8., Christian Frederik Vilhelm Carl); (3. kesäkuuta 1843 Det Gule Palæ, Kööpenhamina, Tanskan kuningaskunta – 14. toukokuuta 1912 Hafenin (Sataman) sairaala, Hampuri, Saksan keisarikunta) oli Tanskan ja Islannin kuningas vuosina 1906–1912.
Suku ja koulutus

Frederik oli kuningas Kristian IX:n ja kuningatar Louisen vanhin lapsi. Hänellä oli viisi sisarusta, joista sisaret avioituivat Euroopan johtaviin halltsijasukuihin. Alexandrasta tuli Englannin kuningatar ja Dagmarista tuli Venäjän keisarinna Maria Fjodorovna.
Perhe asui ns. Keltaisessa palatsissa (Det Gule Palæ) Amalienborgin palatsin naapuritalossa ilmaiseksi ja eli suhteellisen vaatimattomasti isän saamalla ratsuväen upseerin palkalla.
Vuodesta 1860 Prinssi Frederikille annettiin laajaa sotilaallista koulutusta, ja hän teki uraa Tanskan kuninkaallisessa laivastossa veljensä Valdemarin rinnalla. Vuonna 1863 Frederik lähetettiin opiskelemaan valtiotieteitä Oxfordin yliopistoon, mutta hän palasi Tanskaan, kun isästä tuli kuningas marraskuussa 1863. Valtaistuimen perillisenä hänelle annettiin paikka valtioneuvostossa ja hän auttoi myöhemmin isäänsä hallitustehtävissä.
Kristian IX:n noustessa valtaan vuonna 1863 Fredrik oli 20-vuotias, ja monien mielestä hänet olisi pitänyt valita kuninkaaksi. Sen sijaan hän oli 43 vuotta kruununprinssinä. Isä oli konservatiivi, poika reformisti ja uudistusmielinen, ja siksi isä piti hänet sivussa valtakunnan asioista. Fredrik keskittyi älyllisiin harrastuksiinsa, ja kommentoi valtion asioita nimimerkin takaa.
Kruununprinssi Fredrik soti Itävaltaa ja Preussia vastaan vuonna 1864 Toisessa Saksan-Tanskan sodassa.
Avioliitto ja lapset

Kruununprinssi Frederik avioitui 28. heinäkuuta 1869 Ruotsin prinsessa Lovisan kanssa, joka oli Kaarle XV:n ja kuningatar Lovisan ainoa lapsi. Perhe eli suhteellisen eristynyttä elämää Amalienborgin linnassa ja kesäisin, sittemmin vakituisesti Charlottenlundin linnassa, johon jouduttiin rakentamaan vuonna 1880-1881 lisäsiipi perheen kasvaessa.
Heille syntyi kahdeksan lasta:
Kristian X (26. syyskuuta 1870 – 20. huhtikuuta 1947) seurasi isäänsä Tanskan valtaistuimelle 1912, avioitui 1898 Mecklenburg-Schwerinin herttuatar Alexandrinen kanssa; heille syntyi kaksi lasta, joista Fredrik IX seurasi isäänsä valtaistuimelle ja perintöprinssi Knud
Carl (3. elokuuta 1872 – 21. syyskuuta 1957), vuodesta 1905 Norjan kuningas Haakon VII, avioitui Walesin prinsessa Maudin kanssa, poika Norjan kuningas Olav V
Tanskan prinsessa Louise (17. helmikuuta 1875 – 4. huhtikuuta 1906) avioitui Schaumburg-Lippen prinssi Frederickin kanssa. Lapset: Marie Louise, Preussin prinsessa; Friedrich Sigismund; Schaumburg-Lippen prinssi Christian; Stephanie, Bentheimin ja Steinfurtin prinsessa
Tanskan prinssi Harald (8. lokakuuta 1876 – 30. maaliskuuta 1949) avioitui Schleswig-Holstein-Sonderburg-Glücksburgin prinsessa Helena Adelaiden kanssa. Lapset: Feodora, Schaumburg-Lippen prinsessa Christian; Caroline-Mathilde, Tanskan perintöprinsessa; Alexandrine-Louise, Castell-Castellin kreivitär Luitpold; Tanskan prinssi Gorm; Rosenborgin kreivi Oluf
Tanskan prinsessa Ingeborg (2. elokuuta 1878 – 12. maaliskuuta 1958) avioitui prinssi Carlin, Västergötlandin herttuan kanssa: lapset Margaretha, Tanskan prinsessa Axel; Märtha, Norjan kruununprinsessa; Astrid, Belgian kuningatar ja prinssi Carl Bernadotte
Tanskan prinsessa Thyra (14. maaliskuuta 1880 – 2. marraskuuta 1945) naimaton, ei jälkeläisiä
Tanskan prinssi Gustav (4. maaliskuuta 1887 – 5. lokakuuta 1944) naimaton, ei jälkeläisiä
Tanskan prinsessa Dagmar (23. toukokuuta 1890 – 11. lokakuuta 1961) avioitui aatelisen hoviherra, Jørgen Castenskioldin kanssa. Lapset: Carl Castenskiold, Christian Castenskiold, Jørgen Castenskiold, Dagmar Larsen ja Christian Frederik Castenskiold
Kuningas

Fredrikistä tuli kuningas tammikuussa 1906, kun isä Kristian IX kuoli 87-vuotiaana. Frederik VIII käytti melkein aina siviilivaatteita ja piti tärkeänä olla ihmisten kanssa samalla tasolla. Hänen muutamaa vuottaan kuninkaana leimasivat muun muassa Alberti-skandaali, mutta ne olivat muuten suhteellisen epädramaattisia. Hän oli ensimmäinen kuningas, joka piti kunnollisen uudenvuodenpuheen vuoden 1907 uudenvuodenjuhlissa, jonka hän päätti nykyisen pakollisella huudahtuksella: "Jumala siunatkoon Tanskaa!"
Vuonna 1907 kuninkaana hän muodosti komission laatimaan Islannille osittaisen itsehallintolain, mutta siitä ei tullut mitään. Fredrik VIII:n suosio perustui hänen vilpittömyyteensä politiikassa, ystävällisyyteen ja hänen yksinkertaiseen elämäntapaansa.
Vuonna 1912 Fredrik oli ollut hoitamassa terveyttään Nizzassa ja pysähtyi Hampuriin, jossa hän asui inkognito hotelli Hamburger Hoffissa. Illalla hän lähti tuntemattomana kävelylle Jungfernstiegelle, jossa hän sai yllättäen heikkouskohtauksen. Hän vaipui puistonpenkille Gänsemarktin aukiolle, kaupungin pahamaineisella turistialuella, josta poliisi löysi hänet ja vei hänet Hafenin (sataman) sairaalaan, jossa kuningas kuoli 68-vuotiaana 14. toukokuuta 1912.
Sairaalassa Fredrik VIII:n kuolinsyyksi todettiin sydänkohtaus. Fredrikin ruumis tuotiin takaisin junassa Travemünden kautta, josta se kuljetettiin kuninkaallisella Dannebrog jahdilla Tanskaan. Fredrik VIII on haudattu Roskilden katedraaliin Kööpenhaminaan.
Aiheesta muualla

Kuvia tai muita tiedostoja aiheesta Fredrik VIII Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Kristian IX | Tanskan kuningas 1906–1912 | Seuraaja: Kristian X |
Det Gule Palæ, Amaliegade 18, Kööpenhamina
Kruununprinssi Frederik Oxfodin yliopiston opiskelijan asussa, Lewis Carroll 1863
Kruununprinssi Frederik ja kruununprinsessa Lovisa
Kruununprinssi Frederik ja kruununprinsessa Lovisa
Fredrik VIII, Otto Bache 1911
Fredrik VIII, Otto Bache 1909
Fredrik VIII:n ja kuningatar Louisen sarkofagi Roskilden tuomiokirkossa, Kristian IX:n kappelissa.
Gainsbourg – tarina legendasta

| Gainsbourg – tarina legendasta> Gainsbourg, vie héroïque |
| --- | --- |

Ohjaaja:  Joann Sfar
Käsikirjoittaja:  Joann Sfar
Tuottaja:   Marc du Pontavice  Didier Lupfer 
Säveltäjä:  Olivier Daviaud
Kuvaaja:  Guillaume Schiffman
Leikkaaja:  Maryline Monthieux
Pääosat:   Eric Elmosnino  Lucy Gordon  Laetitia Casta 
Valmistustiedot
Valmistusmaa:   Ranska  Britannia 
Tuotantoyhtiö:  Universal Studios
Levittäjä:  Universal Studios Netflix
Ensi-ilta:  20. tammikuuta 2010
Kesto:  130 minuuttia
Alkuperäiskieli:  ranska
Budjetti:  14 000 000 euroa
Tuotto:  10 000 000 euroa
Aiheesta muualla
IMDb 
Elonet
AllMovie
Infobox OKNimi-testi OK: 
Gainsbourg – tarina legendasta (Gainsbourg, vie héroïque) on vuonna 2010 ensi-iltansa saanut ranskalainen elämäkertaelokuva, joka on tosipohjainen mutta sisältää myös kuvitteellista aineistoa. Elokuva kertoo muusikko Serge Gainsbourgin elämästä.
Elokuva on ranskankielinen, ja sen on ohjannut ja käsikirjoittanut Joann Sfar.
Näyttelijät

| 0 | 1 | 2 |
| --- | --- | --- |
|  Eric Elmosnino  | … |  Serge Gainsbourg   |
|  Lucy Gordon  | … |  Jane Birkin   |
|  Laetitia Casta  | … |  Brigitte Bardot   |
|  Anna Mouglalis  | … |  Juliette Greco   |
|  Sara Forrestier  | … |  France Gall   |
|  Kacey Mottet Klein  | … |  nuori Serge Gainsbourg (Lucien Ginsburg)   |
Gainyn piiri

Gainyn piiri Permin aluepiirin kartalla.
Gainyn piiri (ven. Га́йнский райо́н, Gainski raion; komipermjakiksi Га́йна райо́н, Gaina raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1926 perustetun piirin pinta-ala on 14 928 neliökilometriä. Asukkaita on 15 900 henkeä (vuonna 2009).
Gainyn piiri sijaitsee Permin Komin pohjoisosassa. Lännessä ja pohjoisessa se rajoittuu Komin tasavaltaan, idässä Permin aluepiirin Tšerdynin piiriin, etelässä Permin Komin Kosan ja Kotšovon piireihin sekä Kirovin alueeseen. Pinta-alasta yli 95 % on metsää. Alueella virtaa Kama ja sen sivujoet Vesljana, Lupja, Leman ja Timšer. Seudulla on paljon järviä, joista suurimmat ovat Adovo ja Nahty. Hyötykaivannaisia ovat hiekka ja sora, savi, turve ja kivennäisvedet.
Piiriin kuuluu 7 maalaiskuntaa: Gainy, Ivantšino, Kebraty, Seiva, Serebrjanskoje (keskuspaikka Ust-Tšornaja), Ust-Tšornaja ja Verhnjaja Staritsa. Hallinnollinen keskus on Gainyn taajama. Asutuskeskuksia on yhteensä 43.
Asukkaista on vuoden 2002 väestönlaskennan mukaan 56,5 % venäläisiä, 34 % komipermjakkeja ja 3,7 % tataareja. Kaupunkiväestöä ei ole.
Piirin kautta kulkee Kudymkarin ja Syktyvkarin välinen maantie. Talous perustuu metsävarojen hyödyntämiseen. Piirissä toimii kaksi metsätilaa sekä puunhankintaa ja sahatavaran tuotantoa harjoittavia yrityksiä. Lisäksi on Gainyn konepaja ja puunuittoa harjoittava yritys. Maatalous on vähäistä.
Piirissä toimii 18 lastentarhaa ja 17 koulua. Kulttuurilaitoksia ovat 26 kulttuuri- ja vapaa-ajankeskusta, 21 kirjastoa ja kotiseutumuseo. Paikallislehtenä ilmestyy Naše vremja (”Meidän aikamme”).
Aiheesta muualla

Gainyn piirin sivusto (venäjäksi)
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Färsaarten asutushistoria

Färsaarten asutushistoria alkaa keskiajalta. Järven pohjasta on löydetty todisteita, että saarilla oli lampaita paimentavia ihmisiä keskiajalla. Varhaisimmat todisteet ihmisasutuksesta näillä saarilla ovat 300-luvulta, jolloin siellä viljeltiin ohraa ja saatettiin käyttää turvetta polttoaineena. Myös 500-luvulta on peräisin joitakin merkkejä ihmisasutuksesta, jolloin saarille saattoi saapua munkkeja Irlannista. 850-luvun tienoilta alkaen Färsaaria asuttivat viikingit, joiden jälkeläisiä ovat pääosin nykyiset färsaarelaiset.
Färm

Färm on muun muassa seuraavien henkilöiden sukunimi:
Annika Färm (s. 1992), suomalainen pesäpalloilija
Frans Värtelä, vuoteen 1936 Färm (1904–1968), suomalainen näytelmäkirjailija
Göran Färm (s. 1949), ruotsalainen europarlamentaarikko (Ruotsin sosiaalidemokraattinen työväenpuolue)
Heikki Färm, suomalainen elokuvaaja
Kaj Färm (1957–2004), suomalainen radiotoimittaja
Mathias Färm (s. 1974), ruotsalainen punkkitaristi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
MDNA

| MDNA Madonna |
| --- | --- | --- |

Studioalbumin tiedot
 Äänitetty : 2011
 Julkaistu: 23. maaliskuuta 2012
 Tuottaja(t): Madonna William Orbit Martin Solveig Benny Benassi Alle Benassi The Demolition Crew Michael Malih Indiigo Muanza
 Levy-yhtiö: Live Nation Interscope Records
Muut kannet
   Deluxe Editionin kansikuva.
Madonnan muut julkaisut
| Celebration 2009 | MDNA 2012 | The Complete Studio Albums (1983 – 2008) 2012 |
Singlet albumilta MDNA
 ”Give Me All Your Luvin’” Julkaistu: 7. helmikuuta 2012  ”Girl Gone Wild” Julkaistu: 2. maaliskuuta 2012  ”Masterpiece” Julkaistu: 2. huhtikuuta 2012  ”Turn Up The Radio” Julkaistu: 29. kesäkuuta 2012
MDNA on yhdysvaltalaisen popartisti Madonnan kahdestoista studioalbumi. Albumin nimi MDNA on lyhenne Madonnasta. Albumi julkaistiin 23. maaliskuuta 2012 Saksassa, Australiassa, Pohjoismaissa ja Thaimaassa sekä muualla maailmassa 26. maaliskuuta. Albumi on Madonnan ensimmäinen Live Nationin ja Interscope Recordsin kanssa hänen vaihdettuaan levy-yhtiötä. Albumin ensimmäinen single, ”Give Me All Your Luvin’”, julkaistiin helmikuun 3. päivä digitaalisesti. Singlen demo vuosi internetiin marraskuussa 2011.
Taustaa

Joulukuussa 2010 Madonna kertoi Facebookissa haluavansa ”hikoilla ja tehdä uutta musiikkia tanssittavakseen”. 4. heinäkuuta 2011 Madonnan manageri Guy Oseary vahvisti Madonnan aloittaneen 12. studioalbuminsa nauhoitukset. Albumin avaussingle Give Me All Your Luvin’ vuosi internetiin 8. marraskuuta nimellä ”Give Me All Your Love”. 15. joulukuuta tiedotettiin, että albumi tullaan julkaisemaan maaliskuussa 2012. Billboard-lehden lukijaäänestyksessä MDNA. äänestettiin vuoden 2012 odotetuimmaksi albumiksi.
V Channel Australian haastattelussa Martin Solveig, yksi albumin tuottajista, kommentoi Madonnan mukanaoloa studiossa. Hänen mukaansa Madonna osallistui merkittävästi albumin tuottamiseen. Albumi tulee olemaan Madonnan debyyttialbumi Live Nationin ja Interscope Recordsin kanssa. Ennen vuonna 2007 solmittua sopimusta Madonnalla oli koko hänen aiemman uransa kattanut levytyssopimus Warner Bros. Recordsin kanssa.
3. helmikuuta albumin kappaleiden nimien julkaisun jälkeen syntyi lievää kiistanalaisuutta kappaleesta ”Girl Gone Wild”. Joe Francis, samannimisen tavaramerkin omistaja, uhkasi haastaa Madonnan oikeuteen, mikäli hän esittäisi kappaleensa Super Bowl'n väliaikashow'ssa. Haasteen mukaan kappaleen nimi rikkoo osavaltion ja liittovaltion tavaramerkkilakeja luvattomalla käytöllään. NFL tiedotti myöhemmin ettei ”Girl Gone Wild” kuulu Madonnan esityslistalle Super Bowl'n väliajalla.
Kansikuva ja albumin nimeäminen

Madonna julkisti uuden albuminsa nimen The Graham Norton Show'ssa 11. tammikuuta 2012. Albumin nimi, MDNA on näennäinen lyhenne Madonnan nimestä. Albumin nimestä nousi pian nimen julkaisun jälkeen kohu, sillä se on kirjoitusasultaan hyvin lähellä huumausaine ekstaasia (MDMA). Monet huumeita vastustavat järjestöt arvostelivat albumin nimivalintaa harkitsemattomaksi.
Albumin kansikuvan otti Mert and Marcus. Kuvauksen ohjaajana oli italialais-brasilialainen Giovanni Bianco.
Kaupallinen menestys

Albumin Deluxe-versio tuli ennakkomyyntiin 3. helmikuuta iTunes Storessa 51 maassa eri puolilla maailmaa. Albumi nousi 49 maassa myydyimmäksi 12 tunnin kuluttua julkaisusta.
Singlet

”Give Me All Your Luvin’” julkaistiin ensimmäisenä singlenä albumilta 3. helmikuuta 2012. Muutama lyhyt pätkä kappaleen demosta vuosi internetiin 8. marraskuuta 2011. Myöhemmin saman päivän aikana koko demoversio vuosi nettiin. Muutaman tunnin kuluttua vuodosta kappaleesta tuli yksi keskustelluimmista aiheista yhteisöpalvelu Twitterissä. Kuukausi vuodon jälkeen espanjalainen 31-vuotias mies pidätettiin epäiltynä kappaleen vuotamisesta.
Kappaleen musiikkivideo sai ensi-iltansa American Idol -ohjelman yhteydessä 2. helmikuuta. YouTubessa video julkaistiin 3. helmikuuta. Kappaleella vierailevat Nicki Minaj ja M.I.A..
10. helmikuuta Madonna vahvisti kappaleen ”Girl Gone Wild” olevan albumin seuraava single.. 21.03.2012 Madonna julkaisi kappaleen musiikkivideon, joka aiheutti kohua nahka-asuillaan ja alastomilla miehillään. Parin päivän kuluttua kappale sai 18 ikävuoden rajoituksen. 11. huhtikuuta 2012 Guy Oseary ilmoitti, että kolmanneksi singleksi valittiin Turn Up The Radio.
Promootio > Super Bowl XLVI

Madonna esiintyi Super Bowl'n väliaikashow'ssa Lucas Oil Stadiumilla Indianapolisissa 5. helmikuuta 2012. Cirque du Soleil'n ja Jamie Kingin visualisoimassa show'ssa hän esitti kappaleet ”Vogue”, ”Music”, ”Give Me All Your Luvin’”, ”Open Your Heart”, ”Express Yourself” ja ”Like a Prayer”. Show'ssa esiintyivät Madonnan kanssa myös LMFAO, Nicki Minaj, M.I.A. ja Cee Lo Green. Ottelu ja sen väliaikashow televisioitiin useissa maissa. Pelkästään Yhdysvalloissa lähetystä seurasi yli 111 miljoonaa katsojaa.
Madonnalle ei maksettu esiintymisestä, kuten Super Bowl'ssa on ollut tapana. Forbes arvioi kuitenkin Madonnan saaman 12 minuutin mittaisen ilmaisen mainoksen olleen huomattavan merkittävä ja arvokas promootion kannalta. Forbesin ennen tapahtumaa tekemän analyysin mukaan 30 sekunnin mittaiset mainosspotit maksoivat yli 3 miljoonaa Yhdysvaltain dollaria.
Promootio > MDNA Tour

Madonna vahvisti hänen yhdeksännen maailmankiertueensa 6. helmikuuta 2012. Kiertue on aikataulutettu alkamaan Tel Avivista, Israelista 29. toukokuuta ja päättymään Australiaan alkuvuodesta 2013. Kiertueesta on tulossa Madonnan toistaiseksi suurin koskaan. 90 konsertin mittainen kiertue vierailee useissa maissa, joissa hän ei ole aiemmin esiintynyt. Euroopassa Madonna konsertoi 26 konsertissa muun muassa Lontoossa, Pariisissa, Milanossa, Barcelonassa, Istanbulissa, Kööpenhaminassa, Varsovassa, Helsingissä, Oslossa ja Moskovassa ennen 26 konsertin mittaista Pohjois-Amerikan osuutta.
Kappaleet

2. helmikuuta Madonna julkaisi albumin raitojen nimet kotisivuillaan. 6. helmikuuta vahvistettiin normaalin painoksen sisältävän 12 kappaletta. iTunes Storessa rajatun ajan myytävä Deluxe Edition sisältää lisäksi neljä ylimääräistä kappaletta.
| Standard Versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | ”Girl Gone Wild” | Madonna, Jenson Vaughan, Alle Benassi, Benny Benassi | Madonna, B. Benassi, A. Benassi | 3.43 |  |  |  |  |  |
| 2. | ”Gang Bang” ** | Madonna, William Orbit, Priscilla Hamilton, Keith Harris, Jean Baptiste, Mika, Don Juan Demo Casanova, Stephen Kozmeniuk | Madonna, Orbit, Demolition Crew | 5.26 |  |  |  |  |  |
| 3. | ”I’m Addicted” | Madonna, A. Benassi, B. Benassi | Madonna, B. Benassi, A. Benassi, The Demolition Crew* | 4.33 |  |  |  |  |  |
| 4. | ”Turn Up the Radio” | Madonna, Martin Solveig, Michael Tordjman, Jade Williams | Madonna, Solveig | 3.46 |  |  |  |  |  |
| 5. | ”Give Me All Your Luvin' (mukana Nicki Minaj ja M.I.A.) | Madonna, Solveig, Minaj, Maya Arulpragasam, Tordjman | Madonna, Solveig | 3.22 |  |  |  |  |  |
| 6. | ”Some Girls” | Madonna, Orbit, Klas Åhlund | Madonna, Orbit, Åhlund | 3.53 |  |  |  |  |  |
| 7. | ”Superstar” | Madonna, Indiigo, Michael Malih | Madonna, Indiigo, Malih | 3.55 |  |  |  |  |  |
| 8. | ”I Don't Give A (mukana Nicki Minaj” | Madonna, Solveig, Minaj, Julien Jabre | Madonna, Solveig | 4.19 |  |  |  |  |  |
| 9. | ”I'm A Sinner” | Madonna, Orbit, Jean-Baptiste | Madonna, Orbit | 4.52 |  |  |  |  |  |
| 10. | ”Love Spent” | Madonna, Orbit, Jean-Baptiste, Hamilton, Alain Whyte, Ryan Buendia, Michael McHenry | Madonna, Orbit, Free School | 3.46 |  |  |  |  |  |
| 11. | ”Masterpiece” | Madonna, Julie Frost, Jimmy Harry | Madonna, William Orbit, Jimmy Harry | 3.59 |  |  |  |  |  |
| 12. | ”Falling Free” | Madonna, Laurie Mayer, Orbit, Joe Henry | Madonna, Orbit | 5.13 |  |  |  |  |  |
| Deluxe Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | ”Beautiful Killer” | Madonna, Solveig, Tordjman | Madonna, Solveig | 3.49 |  |  |  |  |  |
| 2. | ”I Fucked Up” | Madonna, Solveig, Jabre | Madonna, Solveig | 3.29 |  |  |  |  |  |
| 3. | ”B-Day Song” | Madonna, Arulpragasam, Solveig | Madonna, Solveig | 3.33 |  |  |  |  |  |
| 4. | ”Best Friend” | Madonna, A. Benassi, B. Benassi | Madonna, Demolition Crew, B. Benassi, A. Benassi | 3.20 |  |  |  |  |  |
| 5. | ”Give Me All Your Luvin' (Party Rock Remix)” (feat. Nicki Minaj, M.I.A. & LMFAO) | Madonna, Solveig, Minaj, Arulpragasam, Tordjman | Madonna, Solveig (remix and additional production by LMFAO) | 4.02 |  |  |  |  |  |
Huomioita

"Gang Bang" ja "I Fucked Up" eivät sisälly clean-versiossa.
Aiheesta muualla

Madonnan viralliset kotisivut (Arkistoitu – Internet Archive). (englanniksi)